b'\n_START_ARTICLE_\nJuho J\xc3\xa4ykk\xc3\xa4\n_START_PARAGRAPH_\nJuho (Johannes) J\xc3\xa4ykk\xc3\xa4 (sukunimi aik. Aul\xc3\xa9n; 21. hein\xc3\xa4kuuta 1837 Honkilahti \xe2\x80\x93 24. kes\xc3\xa4kuuta 1906 Lappi Tl) oli suomalainen lenn\xc3\xa4tinvirkailija ja kirjallisuuden k\xc3\xa4\xc3\xa4nt\xc3\xa4j\xc3\xa4._NEWLINE_J\xc3\xa4ykk\xc3\xa4 k\xc3\xa4vi Porin lukiota ja siirtyi sitten lenn\xc3\xa4tinlaitoksen palvelukseen. H\xc3\xa4n oli lenn\xc3\xa4tinvirkailijana 10 vuoden ajan sek\xc3\xa4 Suomessa ett\xc3\xa4 Ven\xc3\xa4j\xc3\xa4ll\xc3\xa4. T\xc3\xa4m\xc3\xa4n j\xc3\xa4lkeen J\xc3\xa4ykk\xc3\xa4 hankki elantonsa erilaisilla kirjallisilla t\xc3\xb6ill\xc3\xa4 eri sanomalehtien, muun muassa Sanomia Turusta, palveluksessa. H\xc3\xa4n k\xc3\xa4\xc3\xa4nsi my\xc3\xb6s ulkomaista kirjallisuutta suomeksi ja opiskeli viel\xc3\xa4 vanhoilla p\xc3\xa4ivill\xc3\xa4\xc3\xa4n esperantoa.'